મેડિકલ કોર્સિસમાં પ્રવેશ માટે ડોમિસાઇલના નિયમના મુદ્દે વધુ એક પિટિશન હાઇકોર્ટ સમક્ષ થયેલી રિટ સંદર્ભે કોર્ટને આ સંદર્ભે જાણ કરવામાં આવી હતી. ગુજરાત ડોમિસાઇલ પેરેન્ટ્સ એસોસિયેશન દ્વારા થયેલી રિટ સંદર્ભે તેના પ્રેસિડેન્ટે જણાવ્યું હતું કે,‘રાજ્ય સરકાર તરફથી આ ઠરાવની જાણકારી કોર્ટને અપાઇ હતી અને હવે આ કેસની સુનાવણી ૧૧મી જુલાઇના રોજ હાથ ધરાશે.’ ઉલ્લેખનીય છે કે બોગસ ડોમિસાઇલના પ્રમાણપત્રોના આધારે મેડિકલ અને ડેન્ટલમાં પ્રવેશ મેળવવાના કૌભાંડને લઇને હાઇકોર્ટમાં રિટ કરવામાં આવી છે. બોગસ ડોમિસાઇલ મેળવીને ગુજરાત અને રાજસ્થાન બંને રાજ્યોની મેડિકલ કોલેજોની મેરિટ લિસ્ટમાં કેટલાક વિદ્યાર્થીઓના નામ હોવાના આક્ષેપ આ અરજીમાં કરવામાં આવ્યા છે. જેમાં એવી દાદ માંગવામાં આવી છે કે ડોમિસાઇલ સર્ટિફિકેટને વેરિફાઇ કર્યા વિના પ્રવેશની પ્રક્રિયા હાથ ન ધરવામાં આવે.